*****

ΚΑΝΟΝΙΣΜΟΣ (ΕΟΚ) αριθ. 2810/83 ΤΟΥ ΣΥΜΒΟΥΛΙΟΥ

της 3ης Οκτωβρίου 1983

για τη θέσπιση οροφών και κοινοτικής επιτήρησης για τις εισαγωγές ορισμένων υφαντουργικών προϊόντων καταγωγής Κύπρου (1983)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι δυνάμει του άρθρου 2 του παραρτήματος Ι της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου (1), το καθεστώς που εφαρμόζεται στις συναλλαγές με την Κύπρο, όπως τροποποιήθηκε τελευταία από τον κανονισμό (ΕΟΚ) αριθ. 1922/83 (2), προβλέπει την απαλλαγή από τους τελωνειακούς δασμούς για:

- ίνες υφαντικές, συνθετικές και τεχνητές, μη συνεχείς και απορρίμματα συνθετικών και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρασκευασμένα, προς κλώσιν, της κλάσης 56.04 του Κοινού Δασμολογίου, και

- εξωτερικά ενδύματα ανδρών και παίδων, της κλάσης 61.01 του Κοινού Δασμολογίου,

μέσα στα όρια ετήσιων οροφών των 100 και 525 τόνων αντίστοιχα, πέρα από τις οποίες μπορεί να επαναφερθεί μέχρι το τέλος του ημερολογιακού έτους η είσπραξη των δασμών που πραγματικά εφαρμόζονται έναντι των τρίτων χωρών· ότι η εφαρμογή του καθεστώτος οροφών επιβάλλει να ενημερώνεται τακτικά η Κοινότητα για την εξέλιξη των εισαγωγών των εν λόγω προϊόντων καταγωγής Κύπρου· ότι, ως εκ τούτου, ενδείκνυται να υποβληθεί η εισαγωγή των προϊόντων αυτών σε ένα σύστημα επιτήρησης·

ότι ο στόχος αυτός μπορεί να επιτευχθεί με την προσφυγή σε έναν τρόπο διαχείρισης βασισμένο στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, στο μέτρο που τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία· ότι αυτός ο τρόπος διαχείρισης πρέπει να προβλέπει τη δυνατότητα επαναφοράς των δασμών των δασμολογίων μόλις οι εν λόγω οροφές επιτευχθούν σε κοινοτική κλίμακα·

ότι ο τρόπος αυτός διαχείρισης απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί την πρόοδο του καταλογισμού ως προς τις οροφές και να ενημερώνει σχετικά τα κράτη μέλη· ότι η συνεργασία αυτή πρέπει να είναι τόσο στενή όσο είναι αναγκαίο για να μπορεί η Επιτροπή να λαμβάνει τα κατάλληλα μέτρα για την επαναφορά των δασμών των δασμολογίων, μόλις επιτευχθεί μία από τις εν λόγω οροφές·

ότι το παρόν δασμολογικό μέτρο αντικαθιστά τις κοινοτικές δασμολογικές ποσοστώσεις που άνοιξαν για τα ίδια προϊόντα οι κανονισμοί (ΕΟΚ) αριθ. 3592/82 (3) και (ΕΟΚ) αριθ. 3593/82 (4)· ότι πρέπει, συνεπώς, να καταλογίζονται στις εν λόγω οροφές οι εισαγωγές των σχετικών προϊόντων που πραγματοποίησαν τα κράτη μέλη στα πλαίσια των προαναφερθέντων δασμολογικών ποσοστώσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Μέχρι τις 31 Δεκεμβρίου 1983, οι εισαγωγές στην Κοινότητα προϊόντων καταγωγής Κύπρου, που απαριθμούνται στο παράρτημα, υπόκεινται σε ετήσιες οροφές και σε κοινοτική επιτήρηση.

Οι περιγραφές των προϊόντων που αναφέρονται στο πρώτο εδάφιο, οι δασμολογικές και στατιστικές τους κλάσεις και τα επίπεδα των οροφών αναφέρονται στο παράρτημα.

2. Οι καταλογισμοί στις οροφές πραγματοποιούνται στο μέτρο που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία και συνοδεύονται από πιστοποιητικό κυκλοφορίας των εμπορευμάτων, σύμφωνα με τους κανόνες που διατυπώνονται στο πρωτόκολλο περί ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, που προσαρτάται στο πρόσθετο πρωτόκολλο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας (5).

Ένα εμπόρευμα μπορεί να καταλογισθεί στην οροφή μόνο αν το πιστοποιητικό κυκλοφορίας των εμπορευμάτων προσκομιστεί πριν από την ημερομηνία επαναφοράς της είσπραξης των δασμών.

Ο βαθμός εξάντλησης των οροφών διαπιστώνεται, στο επίπεδο της Κοινότητας, με βάση τις καταλογιζόμενες εισαγωγές σύμφωνα με τους όρους που καθορίζονται στα προηγούμενα εδάφια.

Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με τους όρους που προβλέπονται ανωτέρω, κατά την περιοδικότητα και μέσα στις προθεσμίες που αναφέρονται στην παράγραφο 4.

3. Μόλις οι οροφές επιτευχθούν η Επιτροπή μπορεί να επαναφέρει με κανονισμό ως το τέλος του ημερολογιακού έτους την είσπραξη των δασμών που πραγματικά εφαρμόζονται έναντι των τρίτων χωρών.

Στην περίπτωση παρόμοιας επαναφοράς, η Ελλάδα επαναφέρει την είσπραξη των δασμών τους οποίους εφαρμόζει έναντι των τρίτων χωρών κατά την ημερομηνία αυτή.

4. Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταστάσεις των καταλογισμών που πραγματοποιήθηκαν κατά τη διάρκεια του προηγούμενου μήνα. Μετά από αίτηση της Επιτροπής, ανακοινώνουν τις καταστάσεις των καταλογισμών με περιοδικότητα δεκαημέρου, οι δε καταστάσεις αυτές πρέπει να διαβιβάζονται μέσα σε προθεσμία πέντε ημερών από τη λήξη κάθε δεκαημέρου.

Άρθρο 2

Ο παρών κανονισμός αντικαθιστά τους κανονισμούς (ΕΟΚ) αριθ. 3592/82 και (ΕΟΚ) αριθ. 3593/82. Οι κανονισμοί αυτοί καταργούνται από την ημέρα που αρχίζει να ισχύει ο παρών κανονισμός.

Οι εισαγωγές των εν λόγω προϊόντων που πραγματοποιήθηκαν στα πλαίσια των προαναφερθέντων κανονισμών πρέπει να καταλογίζονται στις οροφές που αναφέρονται στο παράρτημα του παρόντος κανονισμού.

Για το σκοπό αυτό, τα κράτη μέλη ανακοινώνουν στην Επιτροπή, μαζί με την πρώτη μηνιαία κατάσταση, αθροιστική κατάσταση των εισαγωγών που πραγματοποιήθηκαν από την 1η Ιανουαρίου 1983 στα πλαίσια των κανονισμών (ΕΟΚ) αριθ. 3592/82 και (ΕΟΚ) αριθ. 3593/82.

Άρθρο 3

Για την εξασφάλιση της εφαρμογής του παρόντος κανονισμού, η Επιτροπή λαμβάνει όλα τα πρόσφορα μέτρα σε στενή συνεργασία με τα κράτη μέλη.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 3 Οκτωβρίου 1983.

Για το Συμβούλιο

Ο Πρόεδρος

Κ. ΣΗΜΙΤΗΣ

(1) ΕΕ αριθ. L 133 της 21. 5. 1973, σ. 2.

(2) ΕΕ αριθ. L 191 της 15. 7. 1983, σ. 1.

(3) ΕΕ αριθ. L 375 της 31. 12. 1982, σ. 27.

(4) ΕΕ αριθ. L 375 της 31. 12. 1982, σ. 30.

(5) ΕΕ αριθ. L 339 της 28. 12. 1977, σ. 2.

ΠΑΡΑΡΤΗΜΑ

Πίνακας προϊόντων η εισαγωγή των οποίων υπόκειται σε οροφές το 1983

1.2.3.4.5 // // // // // // Αύξων

αριθμός // Κλάση

του Κοινού

Δασμολογίου

// Περιγραφή εμπορευμάτων

// Κώδικας

NIMEXE // Ύψος οροφής

(σε τόνους)

// // // // // // 1

// 2

// 3

// 4

// 5

// // // // // // 1 // 56.04 // Ίνες υφαντικές, συνθετικές και τεχνητές, μη συνεχείς και απορρίμματα συνθετικών και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρασκευασμένα προς κλώσιν // 56.04

όλοι οι

αριθμοί

//

100 // 2 // 61.01 // Εξωτερικά ενδύματα ανδρών και παίδων // 61.01

όλοι οι

αριθμοί

//

525 // // // // //